CELEX: 32006R0339
Language: el
Date: 2006-02-24 00:00:00
Title: Κανονισμός (ΕΚ) αριθ. 339/2006 της Επιτροπής, της  24ης Φεβρουαρίου 2006 , για την τροποποίηση του παραρτήματος XI του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τους κανόνες για την εισαγωγή ζώντων βοοειδών και προϊόντων βοοειδών και αιγοπροβάτων Κείμενο που παρουσιάζει ενδιαφέρον για τον ΕΟΧ

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 55/5
            
         
      ΚΑΝΟΝΙΣΜΌΣ (ΕΚ) αριθ. 339/2006 ΤΗΣ ΕΠΙΤΡΟΠΉΣ
   
   της 24ης Φεβρουαρίου 2006
   για την τροποποίηση του παραρτήματος XI του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τους κανόνες για την εισαγωγή ζώντων βοοειδών και προϊόντων βοοειδών και αιγοπροβάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το πρώτο εδάφιο του άρθρου 23,
   Εκτιμώντας τα ακόλουθα:
   
               (1)
            
            
               Στις γνώμες που διατύπωσε το 2001 σχετικά με το γεωγραφικό κίνδυνο για σπογγώδη εγκεφαλοπάθεια των βοοειδών (ΣΕΒ) στη Βραζιλία, τη Χιλή, το Ελ Σαλβαδόρ, τη Νικαράγουα, τη Μποτσουάνα, τη Ναμίμπια και τη Σουαζιλάνδη, η επιστημονική συντονιστική επιτροπή (ΕΣΕ) κατέληξε στο συμπέρασμα ότι η εμφάνιση της ΣΕΒ σε αυτόχθονα βοοειδή των εν λόγω χωρών ήταν εξαιρετικά απίθανη. Κατά συνέπεια, οι χώρες αυτές συμπεριλήφθηκαν στον κατάλογο χωρών που εξαιρούνται από ορισμένους όρους που αφορούν τη ΣΕΒ και διέπουν το εμπόριο ζώντων βοοειδών και προϊόντων βοοειδών και αιγοπροβάτων.
            
         
               (2)
            
            
               Στις επικαιροποιημένες γνώμες που διατύπωσε το Φεβρουάριο του 2005 και τον Αύγουστο του 2005, σχετικά με το γεωγραφικό κίνδυνο για ΣΕΒ ορισμένων τρίτων χωρών, η Ευρωπαϊκή Αρχή για την Ασφάλεια των Τροφίμων κατέληξε στο συμπέρασμα ότι η εμφάνιση της ΣΕΒ σε αυτόχθονα βοοειδή της Βραζιλίας, της Χιλής, του Ελ Σαλβαδόρ, της Νικαράγουα, της Μποτσουάνα, της Ναμίμπια και της Σουαζιλάνδης δεν είναι ιδιαίτερα απίθανη. Επομένως, οι εν λόγω χώρες δεν πρέπει πλέον να εξαιρούνται από τους όρους που διέπουν το εμπόριο ζώντων βοοειδών και προϊόντων βοοειδών και αιγοπροβάτων και αφορούν τη ΣΕΒ.
            
         
               (3)
            
            
               Συνεπώς, ο κανονισμός (ΕΚ) αριθ. 999/2001 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα XI του κανονισμού (ΕΚ) αριθ. 999/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1974/2005 της Επιτροπής (ΕΕ L 317 της 3.12.2005, σ. 4).
   
      ΠΑΡΑΡΤΗΜΑ
      Το παράρτημα XI του κανονισμού (ΕΚ) αριθ. 999/2001 τροποποιείται ως εξής:
      
                  α)
               
               
                  Στο μέρος A σημείο 15 στοιχείο β) δεύτερη περίπτωση, ο κατάλογος των χωρών αντικαθίσταται από τον ακόλουθο κατάλογο:
                  
                              «—
                           
                           
                              Αργεντινή
                           
                        
                              —
                           
                           
                              Αυστραλία
                           
                        
                              —
                           
                           
                              Ισλανδία
                           
                        
                              —
                           
                           
                              Νέα Καληδονία
                           
                        
                              —
                           
                           
                              Νέα Ζηλανδία
                           
                        
                              —
                           
                           
                              Παναμάς
                           
                        
                              —
                           
                           
                              Παραγουάη
                           
                        
                              —
                           
                           
                              Σιγκαπούρη
                           
                        
                              —
                           
                           
                              Ουρουγουάη
                           
                        
                              —
                           
                           
                              Βανουάτου».
                           
                        
            
                  β)
               
               
                  Στο μέρος Δ, το σημείο 3 αντικαθίσταται από το ακόλουθο κείμενο:
                  
                              «3.
                           
                           
                              Το σημείο 2 δεν εφαρμόζεται σε εισαγωγές βοοειδών που γεννήθηκαν και εκτράφηκαν συνεχώς στις ακόλουθες χώρες:
                              
                                          —
                                       
                                       
                                          Αργεντινή
                                       
                                    
                                          —
                                       
                                       
                                          Αυστραλία
                                       
                                    
                                          —
                                       
                                       
                                          Ισλανδία
                                       
                                    
                                          —
                                       
                                       
                                          Νέα Καληδονία
                                       
                                    
                                          —
                                       
                                       
                                          Νέα Ζηλανδία
                                       
                                    
                                          —
                                       
                                       
                                          Παναμάς
                                       
                                    
                                          —
                                       
                                       
                                          Παραγουάη
                                       
                                    
                                          —
                                       
                                       
                                          Σιγκαπούρη
                                       
                                    
                                          —
                                       
                                       
                                          Ουρουγουάη
                                       
                                    
                                          —
                                       
                                       
                                          Βανουάτου.».